Oficialusis leidinys L 296 , 21/11/1996 p. 0008 - 0029



Tarybos reglamentas (EB) Nr. 2214/96 1996 m. lapkričio 20 d. dėl suderintų vartotojų kainų indeksų: SVKI subindeksų perdavimas ir platinimas (tekstas svarbus EEE) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1995 m. spalio 23 d. Tarybos reglamentą (EB) Nr. 2494/95 dėl suderintų vartotojų kainų indeksų [1], kadangi pagal Reglamento (EB) Nr. 2494/95 5 straipsnio 1 dalies b punktą visos valstybės narės turi sudaryti suderintą vartotojų kainų indeksą (SVKI) pradedant nuo 1997 m. sausio mėnesio indekso; kadangi pagal Reglamento (EB) Nr. 2494/95 9 straipsnį valstybės narės turi apdoroti surinktus duomenis, kad būtų galima sudaryti SVKI, apimantį visas Coicop (individualaus vartojimo išlaidų pagal paskirtį klasifikatoriaus) kategorijas; kadangi šias kategorijas būtina patikslinti; kadangi Reglamento (EB) Nr. 2494/95 11 straipsnyje reikalaujama, kad Komisija (Eurostatas) skelbtų SVKI ir atitinkamus subineksus; kadangi šiuos subindeksus reikėtų tiksliau apibrėžti; kadangi SVKI palyginamumui pagal Reglamento (EB) Nr. 2494/95 5 straipsnio 3 dalį užtikrinti būtinos įgyvendinimo priemonės; kadangi šiame reglamente numatytos priemonės atitinka Tarybos sprendimu 89/382/EEB, Euratomas [2], įkurto Statistikos programų komiteto nuomonę; kadangi pagal Reglamento (EB) Nr. 2494/95 5 straipsnio 3 dalį buvo konsultuotasi su Europos pinigų institutu, kuris pateikė palankią nuomonę, PRIĖMĖ ŠĮ REGLAMENTĄ: 1 straipsnis Tikslas Šio reglamento tikslas — sudaryti suderinto vartotojų kainų indekso (SVKI), kurį valstybės narės kiekvieną mėnesį turi sudaryti ir perduoti Komisijai (Eurostatui), kuri jį išplatina, subindeksus. 2 straipsnis Sąvokų apibrėžimai Šiame reglamente "SVKI subindeksas" apibrėžiamas kaip bet kurios I priede išvardytos ir šio reglamento II priede paaiškintos išlaidų kategorijos kainos indeksas. Jie sudaromi remiantis Coicop/SVKI klasifikatoriumi (individualaus vartojimo išlaidų pagal paskirtį klasifikatorius, priderintas prie SVKI poreikių) [3]. "Platinimas" — tai bet kokio formato duomenų perdavimas. 3 straipsnis Subindeksų sudarymas ir perdavimas Valstybės narės kas mėnesį sudaro ir Komisijai (Eurostatui) perduoda visus subindeksus (I priedas), kurių svoris sudaro daugiau kaip vieną šimtąją visų SVKI apimamų išlaidų [4]. Kartu su 1997 m. sausio mėnesio indeksu ir kaskart, keisdamos svorio nustatymo struktūrą, valstybės narės Komisijai (Eurostatui) perduoda atitinkamą informaciją apie svorio nustatymą. 4 straipsnis Subindeksų platinimas Komisija (Eurostatas) platina šio reglamento I priede išvardytų kategorijų SVKI subindeksus santykiu 1996 = 100. 5 straipsnis Kokybės kontrolė Valstybės narės Komisijos (Eurostato) prašymu pateikia informaciją apie prekių ir paslaugų pasiskirstymą pagal I ir II priedo išlaidų kategorijas, kurios pakaktų įvertinti, kaip laikomasi šio reglamento. 6 straipsnis Įsigaliojimas Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1996 m. lapkričio 20 d. Komisijos vardu Yves-Thibault DE SILGUY Komisijos narys [1] OL L 257, 1995 10 27, p. 1. [2] OL L 181, 1989 6 28, p. 47. [3] 1996 m. rugsėjo 9 d. Komisijos reglamento (EB) Nr. 1749/96 dėl pradinių Tarybos reglamento (EB) Nr. 2494/95 dėl suderintų vartotojų kainų indeksų įgyvendinimo priemonių I priedas (OL L 229, 1996 9 10, p. 3). [4] Pagal Reglamento (EB) Nr. 1749/96 3 straipsnį. -------------------------------------------------- I PRIEDAS SVKI SUBINDEKSAI 01 | MAISTAS IR NEALKOHOLINIAI GĖRIMAI | 01.1 | Maistas | 01.1.1.1 | Duona ir grūdų produktai | 01.1.2 | Mėsa | 01.1.3 | Žuvis | 01.1.4 | Pienas, sūris ir kiaušiniai | 01.1.5 | Aliejai ir riebalai | 01.1.6 | Vaisiai ir uogos | 01.1.7 | Daržovės, įskaitant bulves ir kitus gumbavaisius | 01.1.8 | Cukrus, uogienė, medus, sirupas, šokoladas ir saldumynai | 01.1.9 | Kiti, niekur kitur nepriskirti maisto produktai | 01.2 | Nealkoholiniai gėrimai | 01.2.1 | Kava, arbata ir kakava | 01.2.2 | Mineraliniai vandenys, gaivieji gėrimai ir sultys | 02. | ALKOHOLINIAI GĖRIMAI, TABAKAS | 02.1 | Alkoholiniai gėrimai | 02.1.1 | Spirituoti gėrimai | 02.1.2 | Vynas | 02.1.3 | Alus | 02.2 | Tabakas | 03. | APRANGA IR AVALYNĖ | 03.1 | Apranga | 03.1.1 | Aprangos medžiagos | 03.1.2 | Drabužiai | 0.3.1.3 | Kiti aprangos gaminiai ir aprangos reikmenys | 03.1.4 | Aprangos sausas valymas, taisymas ir nuoma | 03.2 | Avalynė, įskaitant remontą | 04. | BŪSTAS, VANDUO, ELEKTRA, DUJOS IR KITAS KURAS | 04.1 | Būsto nuomos mokesčiai | 04.3 | Įprastinė būsto priežiūra ir remontas | 04.3.1 | Gaminiai ir medžiagos įprastinei būsto priežiūrai ir remontui | 04.3.2 | Įprastinės būsto priežiūros ir remonto paslaugos | 04.4A | Kitos su būstu susijusios paslaugos | 04.5 | Elektra, dujos ir kitas kuras | 04.5.1 | Elektra | 04.5.2 | Dujos | 04.5.3 | Skystasis kuras | 04.5.4 | Kietasis kuras | 04.5.5 | Karštas vanduo, garas ir ledas | 05. | BŪSTO APSTATYMO, NAMŲ ŪKIO ĮRANGA IR KASDIENĖ NAMŲ PRIEŽIŪRA | 05.1 | Baldai, būsto apstatymo reikmenys, kilimai ir kitos grindų dangos | 05.1.1 | Baldai ir būsto apstatymo reikmenys | 05.1.2 | Kilimai ir kitos grindų dangos | 05.1.3 | Baldų, būsto apstatymo reikmenų ir grindų dangų remontas | 05.2 | Namų ūkio tekstilė | 05.3 | Šildymo, virimo ir kepimo prietaisai, šaldytuvai, skalbimo mašinos ir panašūs pagrindiniai namų ūkio prietaisai, įskaitant jungiamąsias detales ir remontą | 05.3.1/2 | Elektriniai ir neelektriniai pagrindiniai namų ūkio prietaisai ir smulkūs elektriniai namų ūkio prietaisai | 05.3.3 | Namų ūkio prietaisų taisymas | 05.4 | Stiklo dirbiniai, stalo reikmenys ir namų ūkio rykai | 05.5 | Namų ir sodo įrankiai bei įrenginiai | 05.6 | Prekės ir paslaugos įprastinei namų ūkio priežiūrai | 05.6.1 | Trumpalaikio naudojimo namų ūkio prekės | 05.6.2 | Tarnų ir namų priežiūros paslaugos | 06.A | SVEIKATA: Medicinos ir farmacijos produktai bei terapiniai aparatai ir įranga, už kuriuos moka vartotojas ir kurie nekompensuojami | 07. | TRANSPORTAS | 07.1 | Transporto priemonių įsigijimas | 07.1.1 | Nauji ir naudoti automobiliai | 07.1.2/3 | Motociklai ir dviračiai | 07.2 | Asmeninių transporto priemonių eksploatacija | 07.2.1 | Atsarginės dalys ir pagalbiniai reikmenys | 07.2.2 | Degalai ir tepalai | 07.2.3 | Priežiūra ir remontas | 07.2.4A | Kitos paslaugos, skirtos asmeninėms transporto priemonėms | 07.3 | Transporto paslaugos | 07.3.1A | Keleivių vežimas geležinkeliu | 07.3.2A | Keleivių vežimas keliais | 07.3.3A | Keleivių vežimas oru | 07.3.4A | Keleivių vežimas jūra ir vidaus vandenimis | 07.3.5A | Kitos įsigytos transporto paslaugos | 07.3.6A | Mišrūs bilietai | 08. | RYŠIAI | 08.1 | Ryšiai | 08.1.1 | Pašto paslaugos | 08.1.2/3 | Telefonų ir telefaksų įranga ir telefono bei telefakso paslaugos | 09. | POILSIS IR KULTŪRA | 09.1 | Įranga ir papildomi reikmenys, įskaitant remontą | 09.1.1 | Garso ir vaizdo priėmimo, įrašymo ir atgaminimo įrenginiai | 09.1.2 | Fotografijos ir kinematografijos įrenginiai ir optikos prietaisai | 09.1.3 | Informacijos apdorojimo įrenginiai | 09.1.4 | Kiti poilsiui ir kultūrai skirti pagrindiniai ilgalaikio naudojimo reikmenys | 09.1.5 | Žaidimai, žaislai ir mėgstami dalykai, įrenginiai sportui, stovyklavimui ir poilsiui lauke | 09.1.6 | Įrašų laikmenos paveikslėliams ir garsams | 09.1.7 | Sodininkavimas | 09.1.8 | Naminiai gyvūnėliai | 09.1.9 | Poilsiui ir kultūrai skirtos įrangos ir papildomų reikmenų remontas | 09.2A | Poilsio ir kultūros paslaugos | 09.3 | Laikraščiai, knygos ir raštinės reikmenys | 09.4 | Atostogų išvykos | 10.A | ŠVIETIMAS - paprastai už jį moka valstybių narių vartotojai | 11. | VIEŠBUČIAI, KAVINĖS IR RESTORANAI | 11.1 | Maisto tiekimo paslaugos | 11.1.1 | Restoranai ir kavinės | 11.1.2 | Valgyklos | 11.2 | Apgyvendinimo paslaugos | 12. | ĮVAIRIOS PREKĖS IR PASLAUGOS | 12.1 | Asmeninė priežiūra | 12.1.1 | Moterų ir vyrų kirpyklos ir asmens priežiūros įstaigos | 12.1.2 | Asmens priežiūros prietaisai, reikmenys ir priemonės | 12.2 | Kiti, niekur kitur nepriskirti, asmeniniai daiktai | 12.4A | Draudimas | 12.4.2A | Būsto draudimas - Draudimas to, kas jame yra | 12.4.4A | Transporto priemonių draudimas - Automobilio draudimas | 12.5A | Niekur kitur nepriskirtos banko paslaugos | 12.6A | Kitos, niekur kitur nepriskirtos, paslaugos | -------------------------------------------------- II PRIEDAS SVKI SUBINDEKSŲ PAAIŠKINIMAS: SUSKIRSTYMAS PAGAL SKYRIUS (dviejų skaičių lygis), GRUPES (trijų skaičių lygis) IR KLASES [1] (keturių skaičių lygis) [2] 01. MAISTAS IR NEALKOHOLINIAI GĖRIMAI 01.1. Maistas Čia klasifikuojami produktai paprastai įsigyjami vartojimui namie. Šiai pozicijai nepriskiriami paprastai tiesioginiam vartojimui parduodami produktai, įskaitant sumuštinius, dešrainius, ledus ir t. t. (11.1.1). Tai pat nepriskiriami paruošti patiekalai, skirti pasiimti į namus, ir gatavo maisto pristatytojų ar maisto tiekėjų paruošti produktai, net jei jie pristatomi į kliento namus (11.1.1). Produktai, kurie specialiai parduodami kaip naminių gyvūnų ėdalas, priskiriami (09.1.8). 01.1.1. Duona ir grūdų produktai (TN) - Visų formų ryžiai, įskaitant ryžius su mėsa, žuvimi, jūros produktais ar daržovėmis - Kukurūzai, kviečiai, miežiai, avižos, rugiai ir kiti grūdų, miltų ar rupinių pavidalo grūdų produktai - Duona ir kiti miltiniai konditerijos gaminiai, įskaitant duoninius traškučius, džiūvėsius, kepintos duonos arba pyrago riekeles, sausainius, meduolius su imbieru, vaflius, sausblynius, minkštas bandeles, apskritas akytas bandeles - Miltiniai konditerijos gaminiai, įskaitant raguolius, pyragaičius, vaisinius pyragaičius, pyragus, apkepus su įdaru, picas - Visų formų tešlos gaminiai, įskaitant tešlos gaminius su mėsa, žuvimi, jūros produktais, sūriu ar daržovėmis - kiti produktai, įskaitant salyklą, maltą salyklą, salyklo ekstraktą, bulvių krakmolą, tapioką, sago ir kitų rūšių krakmolą, grūdų pusgaminius (kukurūzų, avižų dribsnius ir t. t.) ir homogenizuotą kūdikių maistą, dietinius produktus ir kulinarinius ingredientus iš miltų, krakmolo ar salyklo ekstrakto Priskiriama: kuskusas ir panašūs krakmolo turintys produktai su mėsa, žuvimi, jūros produktais arba daržovėmis; mišiniai ir tešlos, skirti miltinių konditerijos gaminių gamybai. Nepriskiriama: mėsos pyragai (01.1.2); žuvies pyragai (01.1.3); saldieji kukurūzai (01.1.7); homogenizuotas kūdikių maistas, dietiniai produktai ir kulinarinės sudedamosios dalys, kurių sudėtyje yra ne mažiau kaip 50 % kakavos (01.1.8). 01.1.2. Mėsa (TN) - Šviežia, šaldyta ar užšaldyta mėsa: - galvijų, avių, ožkų ir kiaulių, - naminių paukščių ir valgomi naminių paukščių subproduktai, - kiškių, triušių ir medžiojamų paukščių ir žvėrių (elnių, šernų, fazanų, jerubių ir t. t.), - arklių, mulų, asilų, kupranugarių ir pan., - švieži, šaldyti ar užšaldyti mėsos subproduktai, - džiovinta, sūdyta arba rūkyta mėsa ir mėsos subproduktai (dešros, saliami, bekonas, kumpis, paštetas ir t. t.), - kita konservuota ar perdirbta mėsa ir mėsos pusgaminiai (mėsos konservai, mėsos ekstraktai, mėsos sultiniai, mėsos pyragai ir t. t.) Priskiriama: jūrų žinduolių (ruonių, jūrų vėplių, banginių ir pan.) mėsa ir valgomieji subproduktai. Nepriskiriama: krakmolo turintys produktai su mėsa (01.1.1); varlės, sausumos ir jūrų sraigės (01.1.3); sriubos, turinčios mėsos (01.1.9); kiauliniai taukai ir kiti maistiniai gyvūniniai riebalai (01.1.5). 01.1.3. Žuvis (TN) (SG) - Šviežia, šaldyta ar užšaldyta žuvis - Švieži, šaldyti ar sušaldyti jūros produktai (vėžiagyviai, įskaitant sausumos krabus, moliuskus ir kitus kiautuotuosius vėžiagyvius, sausumos ir jūrų sraiges, varles) - Džiovinta, rūkyta ar sūdyta žuvis ir jūros produktai - Kita konservuotas ar perdirbta žuvis ir jūros produktai bei žuvies ir jūros produktų pusgaminiai (konservuota žuvis ir jūros produktai, ikrai ir kiti kietieji ikrai ir pieniai, žuvies pyragai ir t. t.) Nepriskiriama: krakmolo turintys produktai su žuvimi (01.1.1); žuvies sriubos (01.1.9). 01.1.4. Pienas, sūris ir kiaušiniai (TN) - Šviežias, pasterizuotas arba sterilizuotas nenugriebtas pienas ir liesas pienas - Konservuotas pienas (kondensuotas, sutirštintas pienas arba pieno milteliai) - Jogurtas, grietinėlė, pieno pagrindo desertai, pieno pagrindo gėrimai ir kiti panašūs pieno produktai - Sūris ir varškė - Naminių paukščių kiaušiniai, kiaušinių milteliai ir kiti kiaušinių produktai, pagaminti vien tik iš kiaušinių Priskiriama: pienas, grietinėlė ir jogurtas, į kuriuos pridėta cukraus, kakavos, vaisių ir prieskonių. 01.1.5. Aliejai ir riebalai (TN) - Sviestas - Margarinas ir kiti augaliniai riebalai, įskaitant žemės riešutų sviestą - Valgomieji aliejai (alyvų aliejus, kukurūzų aliejus, saulėgrąžų aliejus, medvilnės sėklų aliejus, sojos pupelių aliejus, žemės riešutų aliejus ir t. t.) - Maistiniai gyvūniniai riebalai (kiauliniai taukai ir t. t.) Nepriskiriama: menkės ar otų kepenėlių aliejus (06.A). 01.1.6. Vaisiai ir uogos (TN) (SG) - Švieži arba šaldyti vaisiai ir uogos - Džiovinti vaisiai, vaisių žievelės, vaisių branduoliai, riešutai ir valgomosios sėklos - Šaldyti ir kitu būdu konservuoti vaisiai ir vaisų pagrindo produktai, įskaitant homogenizuotą kūdikių maistą, dietinius pusgaminius ir kulinarinius ingredientus, pagamintus vien tik iš vaisių Nepriskiriama: daržovės, auginamos dėl jų vaisių, pvz., pomidorai, agurkai, baklažanai (01.1.7); uogienės, marmeladai, kompotai, žele, vaisių tyrės ir pastos (01.1.8); cukruje konservuotos augalų dalys (01.1.8), vaisių sultys (01.2.2); vaisių koncentratai ir sirupai, skirti kulinarijai (01.1.9) arba gėrimams ruošti (01.2.2). 01.1.7. Daržovės, įskaitant bulves ir kitus gumbavaisius (TN) (SG) - Šviežios arba šaldytos daržovės - Šaldytos daržovės - Džiovintos daržovės - Kitu būdu konservuotos arba apdorotos daržovės ir daržovių pagrindo produktai, įskaitant homogenizuotą kūdikių maistą, dietinius pusgaminius ir kulinarinius ingredientus, pagamintus vien tik iš daržovių - Šviežios ar šaldytos bulvės ir kiti gumbavaisiai (manijokai, marantos, saldžiosios bulvės ir kitos krakmolingos šaknys) - Gumbavaisių produktai (miltai, rupiniai, dribsniai, tyrės, griežinėliai ir traškučiai) įskaitant šaldytus pusgaminius, pvz. griežinėliais supjaustytas bulves Priskiriama: saldieji kukurūzai, jūros dumbliai ir kitos valgomosios jūros žolės; prieskoniniai augalai (petražolės, rozmarinas, čiobrelis ir t. t.) grybai ir kiti valgomi grybai. Nepriskiriama: bulvių krakmolas, tapioka, sago ir kitų rūšių krakmolas (01.1.1); sriubos, sultiniai ir stiprūs sultiniai (01.1.9); česnakas, imbieras, pimenta ir kiti prieskoniai bei uždarai (01.1.9); daržovių sultys (01.2.2). 01.1.8. Cukrus, uogienė, medus, sirupas, šokoladas ir saldumynai (TN) - Cukranendrių arba cukrinių runkelių cukrus, nerafinuotas ar rafinuotas, cukraus pudra, kristalizuotas ar gabalinis cukrus - Uogienės, marmeladai, kompotai, žele, vaisių tyrės ir pastos, natūralus ir dirbtinis medus, sirupas ir melasa, įskaitant cukruje konservuotas augalų dalis - Šokoladas juostelių arba plytelių pavidalu, kramtomoji guma, saldainiai, irisai, pastilės ir kiti saldumynai - Deserto pusgaminiai, homogenizuotas kūdikių maistas, dietiniai produktai ir kulinarinės sudedamosios dalys, kurių sudėtyje yra ne mažiau kaip 90 % kakavos - Valgomieji ledai ir ledai Priskiriama: dirbtiniai cukraus pakaitalai. Nepriskiriama: kakava ir šokoladinio gėrimo milteliai (01.2.1); sirupas, skirtas gėrimams ruošti (01.2.2). 01.1.9. Niekur kitur nepriskirti maisto produktai (TN) - Druska, prieskoniai, padažai, uždarai ir pagardai (garstyčios, majonezas, kečupas, sojos padažas ir t. t.), actas, paruošti kepimo milteliai, kepimo mielės, deserto pusgaminiai, sriubos, sultiniai, stiprūs sultiniai, vaisių koncentratai ir sirupai kulinariniam naudojimui ir t. t. Priskiriama: česnakas, imbieras, pimenta; homogenizuotas kūdikių maistas, dietiniai pusgaminiai ir kulinarinės sudedamosios dalys, išskyrus pagamintas iš miltų, krakmolo ar salyklo ekstrakto (01.1.1) arba vien tik iš vaisių (01.1.6), arba daržovių (01.1.7), arba kurių sudėtyje yra ne mažiau kaip 50 % kakavos (01.1.8). Nepriskiriama: prieskoniniai augalai (01.1.7); deserto pusgaminiai, kurių sudėtyje yra ne mažiau kaip 50 % kakavos (01.1.8). 01.2. Nealkoholiniai gėrimai Alkoholiniai gėrimai, parduodami tiesioginiam vartojimui, įskaitant įsigytus iš prekybos automatų, klasifikuojami (11.1.1) ir (11.1.2). 01.2.1. Kava, arbata ir kakava (TN) - Kava, su kofeinu arba be kofeino, skrudinta arba malta, įskaitant tirpią kavą, kavos ekstraktus ir esencijas bei kavos pakaitalus - Arbata, matė ir kiti augaliniai produktai užpilams - Kakava, saldinta arba nesaldinta ir šokoladinio gėrimo milteliai Priskiriama: pusgaminiai gėrimams ruošti, kurių sudėtyje yra kakavos, pieno, salyklo ir t. t.; kavos ir arbatos pakaitalai; kavos ir arbatos ekstraktai bei esencijos. 01.2.2. Mineraliniai vandenys, gaivieji gėrimai ir sultys (TN) - Mineraliniai vandenys - Gaivieji gėrimai, įskaitant sodos vandenį, limonadus ir kolas - Vaisių ir daržovių sultys - Sirupai ir koncentratai, skirti gėrimams ruošti Nepriskiriama: nealkoholinis spiritas, likeriai ir t. t. (02.1.1); nealkoholinis vynas, sidras ir t. t. (02.1.2) ir nealkoholinis alus (02.1.3). 02. ALKOHOLINIAI GĖRIMAI IR TABAKAS 02.1. Alkoholiniai gėrimai Alkoholiniai gėrimai, parduodami tiesioginiam vartojimui, įskaitant įsigytus iš prekybos automatų, klasifikuojami (11.1.1) ir (11.1.2). 02.1.1. Spirituoti gėrimai (TN) - Spirituoti gėrimai ir likeriai Priskiriama: midus; aperityvai, išskyrus vyno pagrindo aperityvus; nealkoholinis spiritas, likeriai ir t. t. 02.1.2. Vynas (TN) - Vynuogių ir kitų uogų vynas, įskaitant sidrą ir kriaušių sidrą - Vyno pagrindo aperityvai, spirituotas vynas, šampanas ir kiti putojantys vynai, sake ir pan. Priskiriama: nealkoholinis vynas, sidras ir t. t. 02.1.3. Alus (TN) - Visų rūšių alus, įskaitant šviesų, nestiprų ir porterį Priskiriama: silpnas alkoholinis alus ir nealkoholinis alus. 02.2. Tabakas (TN) - Cigaretės ir rūkomasis popierius - Cigarai, pypkių tabakas, kramtomasis ar uostomasis tabakas Priskiriama: kavinėse, baruose, restoranuose, degalinėse ir t. t. įsigytas tabakas. Nepriskiriama: kiti rūkantiesiems skirti gaminiai (12.2). 03. APRANGA IR AVALYNĖ 03.1. Apranga 03.1.1. Aprangos medžiagos (PIN) - Iš natūraliųjų pluoštų, cheminių pluoštų ir iš natūraliųjų bei cheminių pluoštų mišinių pagamintos aprangos medžiagos Nepriskiriama: baldams dekoruoti naudojami audiniai (05.2). 03.1.2. Drabužiai (PIN) - Drabužiai vyrams, moterims, vaikams (nuo 3 iki 13 metų) ir kūdikiams (iki 2 metų), gatavi arba pagal individualų užsakymą iš įvairių rūšių medžiagos pasiūti (įskaitant oda, kailį, plastiką ir gumą), kasdieniai, skirti sportui ar darbui: - pelerinos, paltai, lietpalčiai, striukės su gobtuvais, skrandos su gobtuvais, bliuzonai ir t. t., - švarkai, kelnės, liemenės, suknelės, sijonai, eilutės, pasiūti kostiumai ir t. t., - marškiniai, palaidinės, puloveriai (įvelkami megztiniai), megztiniai, susagstomi megztiniai ir t. t., - berankoviai apatiniai marškiniai, apatinės kelnės, puskojinės, kojinės, triko, liemenėlės, moteriškos kelnaitės, juosmenėlės, korsetai, - pižamos, naktiniai marškiniai, chalatai, maudymosi kostiumai, - kūdikių drabužėliai, įskaitant medžiagines servetėles kūdikiams valyti ir medžiaginius kūdikių batukus Nepriskiriama: medicininio trikotažo gaminiai, pvz., elastinės kojinės (06.A); popierinės arba vatos servetėlės kūdikiams valyti (12.1.2). 03.1.3. Kiti aprangos gaminiai ir aprangos reikmenys (PIN) - Kaklaraiščiai, nosinės, kaklaskarės, skaros, pirštuotos pirštinės, kumštinės pirštinės, movos, diržai, petnešos, prijuostės, palaidiniai, seilinukai, antrankoviai, skrybėlės, kepurės, beretės, skrybėlaitės, apsauginiai šalmai - Siuvimo siūlai, vilnoniai mezgimo siūlai ir priedai, skirti drabužiams siūti, pvz., sagtys, sagos, kniedinės spraustys, užtrauktukai, kaspinai, nėriniai, apsiuvai ir t. t. Nepriskiriama: pirštuotos pirštinės ir kiti iš gumos padaryti gaminiai (05.6.1); smeigtukai, siuvimo adatos, mezgimo adatos (05.6.1); apsauginiai galvos apdangalai, skirti sportui (įskaitant skirtus ledo rituliui, amerikietiškam futbolui, beisbolui, kriketui, dviračių sportui, boksui ir t. t.) (09.1.5); kita apsauginė sportinė įranga, pvz., gelbėjimo liemenės, bokso pirštinės, blauzdinės, kilimėliai ir kūno kamšalai, sportiniai akiniai, diržai t. t. (09.1.5); popierinės nosinės (12.1.2); laikrodžiai, bižuterija, rankogalių segtukai, kaklaraiščių segtukai (12.2); lazdelės ir bambukinės lazdelės, skėčiai, vėduoklės ir pakabukai raktams (12.2). 03.1.4. Aprangos sausas valymas, taisymas ir nuoma (P) - Sausas valymas, skalbimas ir dažymas - Aprangos adymas, taisymas ir persiuvimas - Aprangos nuoma Nepriskiriama: namų ūkio tekstilės nuoma (5.6.2). 03.2. Avalynė, įskaitant taisymą (PIN) - Visų rūšių avalynė vyrams, moterims, vaikams (nuo 3 iki 13 metų) ir kūdikiams (iki 2 metų), įskaitant sportinę avalynę, tinkančią dėvėti kasdien arba laisvalaikiu (bėgiojimo, treniruočių, teniso, krepšinio, irklavimo bateliai ir t. t.) - Avalynės dalys (kulnai, padai ir t. t.) - Avalynės taisymas, įskaitant batų valymo paslaugas - Avalynės nuoma, išskyrus specialią žaidimų avalynę (boulingo batus, futbolo batelius, startukus, slidžių batus, avalynę, tvirtinamą prie pačiūžų ar riedučių ir t. t.) (09.2). Priskiriama: getrai, antblauzdžiai ir panašūs gaminiai; avalynės priedai, įskaitant kurpalius ir tempiklius. Nepriskiriama: medžiaginiai kūdikių batukai (03.1.2); ortopedinė avalynė (06.A); speciali žaidimų avalynė (boulingo batai, futbolo bateliai, startukai, slidžių batai, avalynė, tvirtinama prie pačiūžų ar riedučių ir t. t.) (09.1.5); blauzdinės, kriketo kilimėliai ir kita apsauginė sportinė įranga (09.1.5). 04. BŪSTAS, VANDUO, ELEKTRA, DUJOS IR KITAS KURAS 04.1. Būsto nuomos mokesčiai (P) Į nuomos mokesčius paprastai įeina mokestis už naudojimąsi žeme, ant kurios yra nuosavybė, užimamą būstą, visus namo šildymo, santechnikos, apšvietimo ir t. t. įrengimus ir jungiamąsias detales ir t. t. Į nuomos mokesčius taip pat įeina mokestis už naudojimąsi kartu su būstu numatytu garažu automobiliui pastatyti. Garažas nebūtinai turi būti šalia būsto; jis gali būti nuomojamas ir iš kito savininko. Į nuomos mokesčius neįeina mokesčiai už elektrą, dujas, šildymą, vandenį, karšto vandens tiekimą ir atliekų rinkimą. Apimami: - nuomininkų ar subnuomininkų sumokėti nuomos mokesčiai už užimamas neapstatytas arba apstatytas patalpas, kaip pagrindinę gyvenamąją vietą, - sumokėti nuomos mokesčiai už antrąją gyvenamąją vietą. Priskiriama: jei nuomojamas apstatytas būstas — mokestis už naudojimąsi baldais; namų ūkių sumokėti nuomos mokesčiai už atostogų metų užimtą būstą ( NB: jei jį galima įsigyti ekonominėje teritorijoje ir kai jis įtraukiamas dėl tos pačios priežasties kaip atostogų išvykos ); namų ūkių atsiskaitymai už užimamą kambarį viešbutyje ar pensione, kaip pagrindinę gyvenamąją vietą. Nepriskiriama: nuomos mokesčiai už naudojimąsi garažais ar automobilių stovėjimo aikštelėmis, kurie nėra numatyti kartu su būstu (07.2.4A); asmenų, apgyvendintų jaunimo bendrabučiuose ir panašiose įstaigose sumokėti nuomos mokesčiai (11.2); nuomos mokesčiai už gyvenimą vasarvietėse ir poilsio centruose (11.2). 04.3. Įprastinė būsto priežiūra ir remontas Įprastinė būsto priežiūra ir remontas pasižymi dviem požymiais: pirma, tai - darbai, kuriuos savininkas arba nuomininkai turi atlikti reguliariai, kad būstas būtų techniškai tvarkingas; antra, jie nekeičia būsto eksploatacinių savybių, pajėgumo ar numatyto eksploatavimo laiko. Visos nuomininkų išlaidos medžiagoms ir paslaugoms, skirtoms įprastiniam būsto remontui ar priežiūrai, sudaro namų ūkių individualaus vartojimo išlaidas. Nuosavas patalpas naudojančių savininkų patirtos išlaidos medžiagoms, skirtoms įprastiniam būsto remontui ir priežiūrai, kuriąs atlieka patys nuosavas patalpas naudojantys savininkai, sudaro namų ūkių individualaus vartojimo išlaidas. Nuosavas patalpas naudojančių savininkų patirtos išlaidos paslaugoms, skirtoms įprastiniam būsto remontui ir priežiūrai, kurios yra lygiavertės nuomininkų patirtoms išlaidoms, taip pat sudaro individualaus vartojimo išlaidas. Kitos nuosavas patalpas naudojančių savininkų patirtos išlaidos paslaugoms, skirtoms įprastiniam būsto remontui ir priežiūrai, sudaro tarpinį vartojimą. Nuomininkų arba nuosavas patalpas naudojančių savininkų įsigytos medžiagos, ketinant priežiūra ir remontu užsiimti patiems, turėtų būti nurodytos prie 04.3.1. Tačiau, jei nuomininkai arba nuosavas patalpas naudojantys savininkai moka įmonei, kad ji atliktų priežiūrą arba remontą, bendra paslaugų vertė, įskaitant sąnaudas naudotoms medžiagoms, turėtų būti nurodyta 04.3.2. 04.3.1. Gaminiai ir medžiagos įprastinei būsto priežiūrai ir remontui (TN) - Gaminiai ir medžiagos, pvz., dažai ir lakai, tinkas, tapetai, medžiaginės sienų dangos, palangės, gipsas, cementas, glaistas, tapetų klijai. Priskiriamos smulkios santechnikos detalės (vamzdžiai, čiaupai, jungtys ir t. t.) ir dangos (grindų plokštės, keraminės plytelės ir t. t.). Nepriskiriama: kilimai per visą kambarį, linoleumas (05.1.2); pagalbiniai įrankiai, durų furnitūra, rozetės, elektros laidai ir elektros lemputės (05.5); šluotos, šveitimo šepečiai, dulkių šepečiai ir valymo priemonės (05.6.1); gaminiai ir medžiagos, naudojama kapitaliniam būsto remontui, būsto plėtimui ir pertvarkymui (kapitalo formavimas). 04.3.2. Paslaugos įprastinei būsto priežiūrai ir remontui (P) - Santechnikų, elektrikų, dailidžių, stiklių, dažytojų, dekoruotojų, grindų poliruotojų ir t. t., atliekančių įprastinius būsto priežiūros ar remonto darbus, paslaugos. Apima bendrą paslaugų vertę, t. y. įskaitoma tiek darbo, tiek medžiagų kaina. Nepriskiriama: būsto kapitalinio remonto, plėtimo ir pertvarkymo paslaugos (kapitalo formavimas). 04.4A. Kitos su būstu susijusios paslaugos (P) [3] - Atliekų rinkimas — vartotojas moka pagal suvartojimą (04.4.1A) - Nuotekų rinkimo paslaugos — vartotojas moka pagal suvartojimą (04.4.2A) - Vandentieka — vartotojas moka pagal suvartojimą (04.4.3A) - Kitos, niekur kitur nepriskirtos, su būstu susijusios paslaugos (04.4.4): - namo priežiūra, sodininkavimas, laiptinės valymas ir apšvietimas, liftų ir šiukšlių vamzdžių priežiūra daugiabučiuose namuose, - sniego valymas ir kaminų valymas, - gatvių valymas Priskiriama: susijusios išlaidos, pvz., už skaitliukų nuomą, skaitliukų parodymų registravimą, abonentiniai mokesčiai ir t. t. Nepriskiriama: kašto vandens ar garų tiekimas (04.5.5); dezinfekavimas ir kenkėjų naikinimas (05.6.2). 04.5. Elektra, dujos ir kitas kuras 04.5.1. Elektra (TN) (E) Priskiriama: susijusios išlaidos, pvz., už skaitliukų nuomą, skaitliukų parodymų registravimą, abonentiniai mokesčiai ir t. t. 04.5.2. Dujos (TN) (E) - Miesto dujos ir gamtinės dujos - Suskystintas angliavandenilis(butanas, propanas ir t. t.) Priskiriama: susijusios išlaidos, pvz., už skaitliukų nuomą, skaitliukų parodymų registravimą, laikymo konteinerius, abonentiniai mokesčiai ir t. t. 04.5.3. Skystasis kuras (TN) (E) - Buitinis krosnių kuras ir žibalas 04.5.4. Kietasis kuras (TN) (E) - Anglis, koksas, briketai, malkos, medžio anglys, durpės ir kita 04.5.5. Karštas vanduo, garas ir ledas (TN) (E) - Įsigytas karštas vanduo ir garas - Ledas, naudojamas atšaldymui ir šaldymui 05. BŪSTO APSTATYMO, NAMŲ ŪKIO ĮRANGA IR KASDIENĖ NAMŲ PRIEŽIŪRA 05.1. Baldai, būsto apstatymo ir dekoravimo reikmenys, kilimai ir kitos grindų dangos bei jų remontas 05.1.1. Baldai ir būsto apstatymo reikmenys (IN) - Lovos, sofos, kušetės, stalai, kėdes, indaujos, komodos ir knygų lentynos - Apšvietimo įrenginiai, pvz., lubinės lempos, standartinės lempos, apskritos lempos ir naktinės lempos - Paveikslai, skulptūros, graviūros ir kiti meno dirbiniai, įskaitant meno kūrinių reprodukcijas ir kitus dekoratyvinius dirbinius - Širmos, sulankstomos pertvaros, kiti baldai ir įrengimai Priskiriama: tam tikrais atvejais - montavimas; pagrindiniai čiužiniai, tatamiai, vonios spintelės; kūdikiams skirti baldai, įskaitant lopšius, aukštas kėdutes ir aptvarėlius; užuolaidos, išskyrus medžiagines užuolaidas (05.2); stovyklavimo ir sodo baldai, išskyrus tentus nuo saulės (05.2); veidrodžiai, žvakių laikikliai ir žvakidės. Nepriskiriama: seifai (05.3.1/2); laikrodžiai (12.2); sieniniai termometrai ir barometrai, vaikiški vežimėliai, vaikiškos sulankstomos kėdutės ant ratelių (12.2). 05.1.2. Kilimai ir kitos grindų dangos (IN) - Nepritvirtinti kilimai, kilimai per visą kambarį, linoleumas ir kita panaši grindų danga Priskiriama: grindų dangos klojimas. Nepriskiriama: grindų plokštės ir keraminės plytelės (04.3.1); vonios kilimėliai, meldų kilimėliai ir durų kilimėliai (05.2). 05.1.3. Baldų, būsto apstatymo reikmenų ir grindų dangų remontas (P) Priskiriama: antikinių baldų ir meno kūrinių restauravimas; baldų, būsto apstatymo reikmenų ir grindų dangų valymas. Nepriskiriama: montavimas 05.1.1 arba 05.1.2. 05.2. Namų ūkio tekstilė (PIN) - Dekoravimo audiniai, užuolaidos, dvigubos užuolaidos, uždangos nuo saulės, durų užuolaidos ir medžiaginės užuolaidos - Patalynės reikmenys, įskaitant čiužinius, futonus, pagalves, velenėlius pagalvėms atremti ir hamakus - Patalynė, įskaitant paklodes, pagalvės užvalkalus, antklodes, kelioninius kilimėlius, pledus, dygsniuotas pūkines antklodes, lovatieses ir tinklus nuo moskitų - Stalo aptiesalai ir vonios skalbiniai, įskaitant staltieses, servetėles, vonios chalatus, rankšluosčius ir veido servetėles - Kita namų ūkio tekstilė, įskaitant pirkinių krepšius, skalbinių krepšius, rūbų ir baldų apdangalus, vėliavas, tentus nuo saulės ir pan. - Namų ūkio tekstilės taisymas Priskiriama: vienetais nupirktas audinys; klijuotė; vonios kilimėliai, meldų kilimėliai ir durų kilimėliai. Nepriskiriama: medžiaginės sienų dangos (04.3.1); tokios grindų dangos, kaip kilimai ir kilimai per visą kambarį (05.1.2); namų ūkio tekstilės nuoma (05.6.2); automobilių, motociklų ir t. t. apdangalai (07.2.1); pripučiami čiužiniai ir miegmaišiai (09.1.5). 05.3. Šildymo ir virimo prietaisai, šaldytuvai, skalbimo mašinos ir panašūs pagrindiniai namų ūkio prietaisai, įskaitant jungiamąsias detales ir remontą 05.3.1/2. Elektriniai ir neelektriniai pagrindiniai namų ūkio prietaisai (IN) ir smulkūs elektriniai namų ūkio prietaisai (PIN) - Šaldytuvai, šaldikliai ir šaldytuvai-šaldikliai - Drabužių skalbimo mašinos, drabužių džiovinimo mašinos, indų plovimo mašinos, laidymo mašinos ir presai - Viryklės, lankainiai, krosnys-viryklės, orkaitės ir mikrobangų krosnys - Oro kondicionieriai, oro drėkintuvai, patalpų šildytuvai, vandens šildytuvai, ventiliatoriai ir traukos spintos - Dulkių siurbliai, garais valančios mašinos, kilimų skalbimo mašinos ir grindų šveitimo, vaškavimo bei blizginimo mašinos - Kiti pagrindiniai namų ūkio prietaisai, įskaitant seifus, siuvimo ir mezgimo mašinas, vandens minkštiklius ir džiovinimo dėžes - Kavos malūnėliai, kavos virimo aparatai, sulčiaspaudės, konservų atidarytuvai, maisto produktų maišytuvai, giliosios gruzdintuvės, mėsos griliai, peiliai, skrudintuvai, valgomųjų ledų gaminimo aparatai, šerbeto gaminimo aparatai, jogurto gaminimo aparatai, elektrinės viryklės, laidynės, puodai, ventiliatoriai, buitinės svarstyklės Priskiriama: prietaisų montavimas. Nepriskiriama: į pastato struktūrą montuojami prietaisai (kapitalo formavimas); smulkūs neelektriniai namų ūkio prietaisai ir virtuvės rykai (05.4); asmeninės svarstykles ir svarstyklės kūdikiams sverti (12.1.2). 05.3.3. Namų ūkio prietaisų taisymas (P) Nepriskiriama: pagrindinių namų ūkio prietaisų montavimas. 05.4. Stiklo dirbiniai, stalo reikmenys ir namų ūkio rykai (PIN) - Stiklo ir krištolo dirbiniai, naudojami namams, biurui ir dekoravimui - Stalo reikmenys ir namų ūkio arba tualeto reikmenys iš porceliano, keramikos, molio, terakotos - Peiliai, indai ir stalo sidabras - Neelektriniai iš įvairių medžiagų pagaminti virtuvės rykai, įskaitant prikaistuvius, troškintuvus, keptuves, grilius, kavos malūnėlius, tyrių gamybos aparatus, mašinėles mėsai malti, elektrines virykles, buitines svarstykles ir kitus panašius mechaninius prietaisus - Kiti iš įvairių medžiagų pagaminti namų ūkio prietaisai, įskaitant duonines, dėžutes kavai, prieskoniams ir t. t., šiukšlių dėžes, dėžes makulatūrai, skalbinių dėžes, nešiojamas taupykles ir seifus, rankšluosčių laikiklius, stovus buteliams laikyti, laidynes ir laidymo lentas, pašto dėžutes, buteliukus kūdikiams maitinti, termosus ir kambarines ledaines - Šių reikmenų remontas Nepriskiriama: apšvietimo įrenginiai (05.1.1); elektriniai namų ūkio prietaisai (05.3.1/2); kartoniniai stalo reikmenys (05.6.1); asmeninės svarstyklės ir svarstyklės kūdikiams sverti (12.1.2). 05.5. Namų ir sodo įrankiai bei įrenginiai (IN, PIN) - Įrankiai ir įrenginiai su įmontuotu varikliu, įskaitant elektrinius grąžtus, pjūklus, šlifavimo stakles ir gyvatvorių karpymo įrenginius, sodo traktorius, motorines vejapjoves, kultivatorius, grandininius pjūklus ir vandens pompas - Rankiniai įrankiai, įskaitant plaktukus, atsuktuvus, veržliarakčius ir plokščiareples - Sodo įrankiai, įskaitant rankines vejapjoves, vienračius vežimėlius, kastuvus, semtuvus, grėblius, šakes, dalgius, pjautuvus ir sodo žirkles - Kopėčios ir laipteliai - Durų tvirtinimo ir montavimo įtaisai (vyriai ir lankstai, rankenos ir spynos), radiatorių ir židinių tvirtinimo ir montavimo įtaisai, kiti metalo dirbiniai, skirti namams (užuolaidų bėgiai, kilimo strypai, kabliai ir t. t.) arba sodui (grandinės, grotelės, stulpai ir žiediniai tvorų ir klojinių segmentai) - Smulkūs elektriniai pagalbiniai reikmenys, įskaitant elektros rozetes, jungiklius, elektros laidus, elektros lemputes, fluorescencines lempas, fakelus, nešiojamas lempas, bendrosios paskirties elektros baterijas, skambučius ir pavojaus signalus - Šių reikmenų remontas 05.6. Prekės ir paslaugos įprastinei namų ūkio priežiūrai 05.6.1. Trumpalaikio naudojimo namų ūkio prekės (TN) - Valymo ir priežiūros gaminiai, įskaitant muilą, skalbimo miltelius, šveitimo miltelius, ploviklius, dezinfekuojančius baliklius, kondicionierius, langų valymo priemones, vaškus, blizginimo priemonės, dažiklius, dėmių valymo priemones, dezinfekcijos priemones, insekticidus, fungicidus ir distiliuotą vandenį - Popieriaus gaminiai, įskaitant filtrus, staltieses ir servetėles, virtuvinį popierių, dulkių siurblio maišelius ir kartoninius stalo reikmenis, aliuminio foliją ir plastikinius šiukšlių dėžių įklotus - Valymo reikmenys, įskaitant šluotas, šveitimo šepečius, šiukšlių semtuvėlius ir šiukšlių šepečius, dulkių šluostes, pašluostes, grindų šluostes, kempines, šveistukus, metalizuotą vilną ir zomšines odas - Kiti trumpalaikio naudojimo namų ūkio dirbiniai, įskaitant degtukus, žvakes, dagtis, denatūruotą spiritą, skalbinių spaustukus, pakabas, siuvimo ir mezgimo adatas, antpirščius, žiogelius, vinis, varžtus, movas ir veržles, smeigtukus, kniedes, poveržles, klijus ir lipnias juostas, skirtus naudoti namų ūkyje, špagatą, virvę ir gumines pirštuotas pirštines Nepriskiriama: gaminiai, skirti dekoratyviniams sodams prižiūrėti (09.1.7); popierinės nosinės, tualetinis popierius, tualetinis muilas ir kiti asmeninės higienos gaminiai (12.1.2). 05.6.2. Namų ruošos ir namų priežiūros paslaugos (P) - Atlyginimą gaunančio pagal darbo sutartį privačias paslaugas teikiančio personalo, įskaitant liokajus, virėjus, kambarines, valytojus, vairuotojus, sodininkus, guvernantes, sekretores, repetitorius ir aukles, įdarbinimas - Namų ruošos paslaugos, įskaitant vaikų priežiūrą, kurias teikia agentūros arba savarankiškai dirbantys asmenys - Baldų, būsto apstatymo reikmenų, namų ūkio įrangos ir namų ūkio siuvinių nuoma - Kitos namų priežiūros paslaugos, įskaitant langų valymą, dezinfekavimą, fumigaciją ir kenkėjų naikinimą Nepriskiriama: sausas valymas, skalbimas ir dažymas (03.1.4); nuomininkų mokėjimai už naudojimąsi baldais apstatytame būste (04.1); atliekų rinkimas ir nuotėkų rinkimo paslaugos (04.4.1/2A); namo priežiūra, sodininkavimas, laiptinės valymas ir apšvietimas, liftų ir šiukšlių vamzdžių priežiūra daugiabučiuose namuose (04.4.4); sniego valymas ir kaminų valymas (04.4.4); gatvių valymas (04.4.4); baldų ir grindų dangų remontas ir montavimas (05.1); namų ūkio prietaisų remontas ir montavimas (05.3); žindyvių, lopšelių, vaikų darželių ir kitų vaikų priežiūros įstaigų paslaugos (neįtraukiamos į indeksą). 06.A. SVEIKATA: Medicinos ir farmacijos produktai bei terapiniai aparatai ir įranga — už kuriuos moka vartotojas ir kurie nekompensuojami (TN, PIN, IN) Apima medicinos ir farmacijos produktus bei terapinius aparatus ir įrangą, nepriklausančius valstybės narės socialinės apsaugos sistemai; priskiriami produktai nėra kompensuojami per vienerius metus. Gali būti priskiriami, pvz.: - vitaminai ir mineralai, analgetikai, vaistai nuo kosulio, menkių kepenėlių ir oto kepenėlių aliejus, - maksimumo termometrai, lipnūs ir nelipnūs tvarsčiai, poodinių injekcijų (hipoderminiai) švirkštai, pirmosios pagalbos vaistinėlės, guminės šildyklės ir pūslės ledui, medicininio trikotažo gaminiai, įskaitant elastines kojines ir kelio sutvirtinimai, - prezervatyvai ir kitos kontraceptinės priemonės, - korekciniai akiniai ir kontaktiniai lęšiai, klausos aparatai, stiklinės akys, ortopedinės plokštelės ir atramos, chirurginiai diržai, vyturai ir sutvirtinimai, kaklo plokštelės, medicininė masažinė įranga ir kvarco lempos, vežimėliai neįgaliesiems su varikliais arba be jų, - dantų protezai, išskyrus montavimo išlaidas, - ortopedinė avalynė. Nepriskiriama: medicinos ir farmacijos produktai bei terapiniai aparatai ir įranga, kurią iš dalies arba visiškai kompensuoja arba už kurią sumoka valstybės narės socialinės apsaugos sistema (neįtraukiama į indeksą); visos paslaugos, pavyzdžiui, terapinės įrangos ir kitų paslaugų nuoma (neįtraukiama į indeksą); akiniai nuo saulės be korekcinių lęšių (12.2); apsauginiai sportiniai akiniai, diržai ir sutvirtinimai (09.1.5); medicininis muilas (12.1.2); veterinarijos gaminiai (09.1.8). 07. TRANSPORTAS 07.1. Transporto priemonių įsigijimas Pramoginių transporto priemonių, įskaitant turistinius automobilius-furgonus, automobilinius namelius, priekabas, lėktuvus ir laivus, įsigijimas priskiriamas (09.1.4). Naujų ir naudotų automobilių svoris atspindi indekso populiacijos neto įsigijimą. Valstybės narės turi pasirinkti: i) naujų automobilių neto svorį (buto svoris, iš kurio atimama priešpriešinės prekybos (naudoto automobilio atidavimo perkamo sąskaita) vertė) ir naudotų automobilių neto svorį, atspindintį visas indekso populiacijos iš tarpininkų arba per tarpininkus, kurie daugiausia yra garažai arba prekiautojai automobiliais, įsigytas transporto priemones, atimant priešpriešinės prekybos (naudoto automobilio atidavimo perkamo sąskaita) vertę; ii) naujų automobilių bruto svorį (neatsižvelgiant į priešpriešinę prekybą (naudoto automobilio atidavimą naujo sąskaita) ir naudotų automobilių svorį, atspindintį indekso populiacijos iš verslo sektoriaus įsigytas transporto priemones, prie kurio pridedamas naudotų automobilių, kurie keičia savininką indekso populiacijoje, prekybos antkainis; laikoma, kad priešpriešinės prekybos metu naudoti automobiliai yra parduodiami indekso populiacijai ir tai yra indekso populiacijos sandoris. 07.1.1. Nauji ir naudoti automobiliai (IN) - Nauji automobiliai, mikroautobusai, lengvieji keleiviniai-krovininiai automobiliai, universalai ir pan. su dviem arba keturiais varomais ratais - Naudoti automobiliai, mikroautobusai, lengvieji keleiviniai-krovininiai automobiliai, universalai ir pan. su dviem arba keturiais varomais ratais Nepriskiriama: vežimėliai neįgaliesiems (06A); turistiniai automobiliai-furgonai (09.1.4); golfo automobiliukai (09.1.4). 07.1.2/3. Motociklai ir dviračiai (IN) - Visų rūšių motociklai, motoroleriai ir motoriniai dviračiai - Visų rūšių dviračiai ir triračiai, išskyrus žaislinius dviračius ir triračius (09.1.5) Priskiriama: motociklo priekabos; sniegaeigiai. Nepriskiriama: vežimėliai neįgaliesiems (06.A); golfo automobiliukai (09.1.4). 07.2. Asmeninių transporto priemonių eksploatacija Namų ūkių įsigytos medžiagos, ketinant priežiūra ir remontu užsiimti patiems, turėtų būti nurodytos prie 07.2.1 arba 07.2.2. Tačiau, jei namų ūkiai moka įmonei, kad ji atliktų priežiūrą arba remontą, bendra paslaugų vertė, įskaitant sąnaudas naudotoms medžiagoms, turėtų būti nurodyta 07.2.3. 07.2.1. Atsarginės dalys ir pagalbiniai reikmenys (PIN) - Padangos (naujos, naudotos arba restauruotos), kameros, žvakės, baterijos, amortizatoriai, filtrai, pompos ir kitos asmeninių transporto priemonių atsarginės dalys ar pagalbiniai reikmenys Priskiriama: specialiai transporto priemonėms valyti ir prižiūrėti skirti gaminiai, įskaitant dažus, chromo valiklius, sandarinimo mišinius ir kėbulo blizginimo priemonės; automobilių, motociklų ir pan. apdangalai. Nepriskiriama: paprasti valymui ir priežiūrai skirti gaminiai, įskaitant distiliuotą vandenį, kempines, zomšines odas, ploviklius ir t. t. (05.6.1); mokesčiai už atsarginių dalių ir pagalbinių reikmenų montavimą, kėbulo dažymą, plovimą ir blizginimą (07.2.3); automobiliniai radijo imtuvai (09.1.1) ir radiotelefonai (8.1.2/3). 07.2.2. Degalai ir tepalai (TN) (E) - Benzinas ir kitas kuras, įskaitant dyzeliną, suskystintas naftos dujas, spiritą ir dvitakčius mišinius - Tepalai, stabdžių ir pavarų skysčiai, aušikliai ir priedai Priskiriama: pramoginėms transporto priemonėms skirti degalai nurodomi prie 09.1.4. Nepriskiriama: mokesčiai už tepalo keitimą ir ištepimą (07.2.3). 07.2.3. Priežiūra ir remontas (P) [4] - Įsigytos transporto priemonių priežiūros ir remonto paslaugos, įskaitant atsarginių dalių ir pagalbinių reikmenų montavimą, ratų suvedimą, techninę apžiūrą, gedimo pašalinimo paslaugas, tepalo keitimą, ištepimą ir plovimą. Apima bendrą paslaugų vertę, t. y. įskaitoma tiek darbo, tiek medžiagų kaina. 07.2.4A. Kitos paslaugos, skirtos asmeninėms transporto priemonėms (P) Pagal ESS 1995 susitarimus įtraukiami namų ūkių mokėjimai už pažymėjimus, leidimus ir pan., kurie laikomi iš valstybės įsigytomis paslaugomis (ESS 1995, 3.76.h dalis). Tokiu atveju valdžia išduoda pažymėjimus, kurie yra tam tikros kontrolės funkcijos, įskaitant asmenų kompetencijos arba kvalifikacijos patikrinimą, dalis (ESS 1995, 4.80.d dalis ir jos išnaša). - Asmeninių transporto priemonių be vairuotojo nuoma - Garažų ar stovėjimo vietų, kurie nėra numatyti kartu su būstu, nuoma - Vairavimo pamokos (automobilių ir motociklų), vairavimo egzaminai ir vairuotojo pažymėjimai - Kelio mokesčio rinkimo įrenginiai (tiltai, tuneliai, maršrutiniai keltai, greitkeliai) ir parkavimo skaitliukai - Transporto priemonių techninė apžiūra Nepriskiriama: automobilio su vairuotoju nuoma (07.3.2); garažo, kuriame kartu su būstu numatoma vieta automobiliui pastatyti, nuoma (4.1); transporto priemonės savininko arba naudotojo pažymėjimai (neįtraukiami į indeksą) 07.3. Transporto paslaugos Transporto paslaugų įsigijimas klasifikuojamas pagal transporto rūšis. Kai bilietas tinka dviem ar daugiau transporto rūšių, pavyzdžiui, miesto autobusui ir metro arba miesto traukiniui ir keltui, tokiu atveju toks įsigijimas turėtų būti klasifikuojamas prie 07.3.6A. 07.3.1A. Keleivių vežimas geležinkeliu (P) - Asmenų, asmenų grupių ir bagažo priemiestinis ir tolimojo susisiekimo vežimas geležinkeliu, tramvajumi ir metro Priskiriama: vežimas asmeninėmis transporto priemonėmis; apgyvendinimo paslaugos. Nepriskiriama: vežimas funikulieriais (07.3.5A); valgių ir gėrimų kaina, nebent ji yra įskaitoma į bilieto kainą (11.1.1). 07.3.2A. Keleivių vežimas keliais (P) - Asmenų, asmenų grupių ir bagažo priemiestinis ir tolimojo susisiekimo vežimas autobusu, tarpmiestiniu autobusu, taksi ir nuomotu automobiliu su vairuotoju Nepriskiriama: greitosios pagalbos automobiliai (neįtraukiami į indeksą); valgių ir gėrimų kaina, nebent ji yra įskaitoma į bilieto kainą (11.1.1). 07.3.3A. Keleivių vežimas oru (P) - Asmenų, asmenų grupių ir bagažo vežimas lėktuvu ir malūnsparniu Nepriskiriama: greitosios pagalbos automobiliai (neįtraukiami į indeksą); valgių ir gėrimų kaina, nebent ji yra įskaitoma į bilieto kainą (11.1.1). 07.3.4A. Keleivių vežimas jūra ir vidaus vandenimis (P) - Asmenų, asmenų grupių ir bagažo vežimas laivu, valtimi, keltu, laivu su oro pagalve ir laivu su povandeniniais sparnais Priskiriama: vežimas asmeninėmis transporto priemonėmis; apgyvendinimo paslaugos. Nepriskiriama: greitosios pagalbos automobiliai (neįtraukiami į indeksą); valgių ir gėrimų kaina, nebent ji yra įskaitoma į bilieto kainą (11.1.1). 07.3.5A. Kitos transporto paslaugos (P) - Vežimas funikulieriumi, telekeltu ir lynų kelio vagonu - Namų ūkio prekių perkraustymas ir saugojimas - Šveicorių ir palikto bagažo bei bagažo siuntimo tarnybų paslaugos - Kelionių agentų komisiniai mokesčiai Nepriskiriama: greitosios pagalbos automobiliai (neįtraukiami į indeksą); telekeltai, lynų kelio vagonai ir slidinėjimo keltuvai slidinėjimo kurortuose ir poilsio centruose (09.2). 07.3.6A. Mišrūs bilietai (P) - Bilietas, apimantis dvi ar daugiau transporto rūšių, o išlaidų negalima suskirstyti pagal rūšis. Nepriskiriama: greitosios pagalbos automobiliai (neįtraukiami į indeksą); telekeltai, lynų kelio vagonai ir slidinėjimo keltuvai slidinėjimo kurortuose ir poilsio centruose (09.2). 08. RYŠIAI 08.01. Ryšiai 08.1.1. Pašto paslaugos (P) - Mokėjimai už laiškų, pašto atvirukų ir siuntinių pristatymą Priskiriama: visi įsigyti nauji pašto ženklai, iš anksto apmokėti pašto atvirukai ir aerogramos; asmeninis pašto ir siuntinių pristatymas. Nepriskiriama: naudotų arba panaikintų pašto ženklų įsigijimas (09.1.5); pašto skyrių finansinės paslaugos (12.5A). 08.1.2/3. Telefonų ir telefaksų įranga ir telefono, telegrafo ir telefakso paslaugos (P) - Telefonų, radijo telefonų, telefakso aparatų, telefoninių atsakiklių ir telefoninių garsiakalbių įsigijimas - Asmeninės telefonų įrangos montavimo ir abonentinės išlaidos - Telefono skambučiai iš privačios arba viešosios linijos - Telegrafijos, telekso ir telefakso paslaugos - Duomenų perdavimo paslaugos Priskiriama: tokių prietaisų remontas; radiotelefonijos, radiotelegrafijos ir radiotelekso paslaugos; telefonų skambučiai iš viešbučių, kavinių arba restoranų; telefonų, telefakso aparatų, telefoninių atsakiklių ir telefoninių garsiakalbių nuoma, prieiga prie Interneto. Nepriskiriama: asmeniniuose kompiuteriuose esanti telefakso ir telefoninių atsakiklių įranga. 09. POILSIS IR KULTŪRA 09.1. Įrenginiai ir pagalbiniai reikmenys, įskaitant remontą 09.1.1. Garso ir vaizdo priėmimo, įrašymo ir atgaminimo įrenginiai (IN) - Radijo imtuvai, automobiliniai radijo imtuvai, radijo laikrodžiai, abipusio ryšio radijo aparatai, mėgėjiški radijo imtuvai ir siųstuvai - Televizoriai, videomagnetofonai ir įrašantys videomagnetofonai, visų rūšių televizijos antenos - Gramofonai, juostiniai magnetofonai ir įrašantys juostiniai magnetofonai, kasetiniai magnetofonai ir įrašantys kasetiniai magnetofonai, kompaktinių diskų grotuvai, asmeniniai stereofonai, stereofoninės sistemos ir jų sudedamosios dalys (elektriniai grotuvai, derintuvai, stiprintuvai, garsiakalbiai ir t. t.), mikrofonai ir ausinės Nepriskiriama: videokameros (cam-corders) ir garso įrašymo kameros (09.1.2); tokių prietaisų remontas (09.1.9); tokios įrangos nuoma, licencijos mokesčiai ir mokesčiai už audiovizualinę įrangą, privačių televizijos tinklų abonentiniai mokesčiai (09.2). 09.1.2. Fotografijos ir kinematografijos įrenginiai ir optikos prietaisai (IN) - Nejudančio vaizdo kameros, kino filmų kameros ir garso įrašymo kameros, videokameros (cam-corders), filmų ir skaidrių projektoriai, didintuvai ir filmų apdorojimo įrenginiai bei pagalbiniai reikmenys, įskaitant ekranus, diaprojektorius, objektyvus, blykstės įtaisus, filtrus, eksponometrus - Binokliai, mikroskopai, teleskopai ir kompasai. 09.1.3. Informacijos apdorojimo įrenginiai (IN) - Asmeniniai kompiuteriai ir vizualinio vaizdo įtaisai, spausdintuvai, programinė įranga ir kiti prie jų pridedami pagalbiniai reikmenys - Kalkuliatoriai, įskaitant kišeninius kalkuliatorius - Spausdinimo mašinėlės ir tekstiniai procesoriai Priskiriama: asmeniniuose kompiuteriuose esanti telefakso ir telefoninių atsakiklių įranga. Nepriskiriama: video žaidimų programinė įranga, video žaidimų kasetės ir video žaidimų kompiuteriai, jungiami prie televizorių (09.1.5); rašomųjų mašinėlių juostos (09.3); algoritminės liniuotės (09.3). 09.1.4. Kiti poilsiui ir kultūrai skirti pagrindiniai ilgalaikio naudojimo reikmenys (IN) - Turistiniai automobiliai-furgonai, automobiliniai nameliai, priekabos - Lėktuvai, mikrolėktuvai ir skraidyklės - Pramoginiai laivai, už borto įtaisyti varikliai, burės, laivavirvės ir antstatai - Pagrindiniai gaminiai, skirti žaidimams ir sportui, įskaitant kanojas, kajakus, banglentes, kultūrizmo įrangą, nardymo įrangą, biliardo stalus, stalo teniso stalus, pinbolo stalus, lošimo aparatus ir golfo automobiliukus - Plaukimo baseinai, kurie nėra ilgalaikė įranga - Muzikos instrumentai, įskaitant elektroninius muzikos instrumentus, įskaitant pianinus, vargonus, smuikus, gitaras, trimitus, klarnetus ir fleitas - Arkliai ir poniai Nepriskiriama: smulkūs muzikos instrumentai, įskaitant išilgines fleitas, armonikėles ir t. t. (09.1.5); pripučiamos valtys ir plaukimo baseinai (09.1.5). 09.1.5. Žaidimai, žaislai ir mėgstami dalykai, įrenginiai sportui, stovyklavimui ir poilsiui lauke (PIN) - Kortų žaidimai, kambario žaidimai, šachmatai ir pan. - Visų rūšių žaislai, įskaitant lėles, minkštus žaislus, žaislines mašinas ir traukinius, žaislinius dviračius ir triračius, konstravimo rinkinius, dėliones, plastiliną, elektroninius žaidimus, kaukes, karnavalinius kostiumus, priemonės, naudojamos pokštams krėsti ir triukams rodyti, niekučius, fejerverkus, girliandas ir Kalėdinės eglutės papuošalus - Pašto ženklų rinkimo reikmenys, įskaitant naudotus arba panaikintus pašto ženklus ir pašto ženklų albumus bei kiti kolekcionavimo objektai (mineralai, zoologijos ir botanikos egzemplioriai ir pan.) - Gimnastikos, fizinio lavinimo ir sportinė įranga, įskaitant kamuolius, raketes, lazdas, slides, pačiūžas, riedučius, kartis, štangas, diskus, ietis, hantelius ir treniruoklius - Šaunamieji ginklai ir amunicija, skirta medžioklei bei sportui, meškerykočiai ir kita žvejybos įranga - Paplūdimio ir lauko žaidimams skirta įranga, įskaitant žolės rutulį, kroketą, plastikines lėkštes, pripučiamus plaukymo baseinus, valtis ir plaustus - Stovyklavimo įranga, įskaitant palapines ir papildomus reikmenis, miegmaišius, kuprines, pripučiamus čiužinius ir pompas, turistines virykles ir mėsos keptuvus Priskiriama: muzikinės skrynutės ir smulkūs muzikos instrumentai, įskaitant išilgines fleitas, armonikėles, švilpukus ir pan.; video žaidimų programinė įranga, video žaidimų kasetės ir video žaidimų kompiuteriai, jungiami prie televizorių; speciali žaidimų avalynė, įskaitant boulingo batus, futbolo batelius, startukus, slidžių batus ir avalynę, prie kurios pritvirtinamos pačiūžos arba riedučiai; apsauginiai galvos apdangalai skirti sportui (įskaitant skirtus ledo rituliui, amerikietiškam futbolui, beisbolui, kriketui, dviračių sportui, boksui ir t. t.); kita apsauginė sportinė įranga, pvz., gelbėjimo liemenės, bokso pirštinės, blauzdinės, kilimėliai, kamšalai, apsauginiai sportiniai akiniai, diržai, sutvirtinimai ir t. t. Nepriskiriama: stovyklavimo ir sodo baldai (05.1.1); kolekcionavimo objektai, priskiriami meno kūrinių arba antikvarinių dirbinių kategorijai (05.1.1); kultūrizmo įranga (09.1.4); Kalėdinės eglutės (09.1.7); vaikiški iškarpų albumai (09.3); nepanaudoti pašto ženklai (08.1.1). 09.1.6. Įrašų laikmenos paveikslėliams ir garsams (PIN) - Plokštelės ir kompaktiniai diskai - Juostiniams magnetofonams, kasetiniams magnetofonams ir video magnetofonams bei asmeniniams kompiuteriams skirtos įrašytos juostos, kasetės, video kasetės, diskeliai ir CD-ROM, - Juostiniams magnetofonams, kasetiniams magnetofonams ir video magnetofonams bei asmeniniams kompiuteriams skirtos neįrašytos juostos, kasetės, video kasetės, diskeliai ir CD-ROM, - Neeksponuotos fotojuostos, kasetės ir diskai, skirti fotografijai ar kinematografijai Priskiriama: fotografijos atsargos, įskaitant popierių ir blyksčių lemputes. Nepriskiriama: baterijos (05.5); video žaidimų kasetės (09.1.5); atspaustos fotografijos ir skaidrės (09.2). 09.1.7. Daržininkystė (TN) - Augalai, krūmai, svogūnėliai, gumbavaisiai, sėklos, trąšos, kompostas, specialiai apdorota dirva dekoratyviniams sodams, gyvos arba dirbtinės gėlės ir lapai, vazonai ir vazonų laikikliai Priskiriama: gyvos ir dirbtinės Kalėdinės eglutės. Nepriskiriama: sodo įrankiai (05.5). 09.1.8. Naminiai gyvūnėliai (TN) - Naminiai gyvūnėliai, naminių gyvūnėlių ėdalas, veterinarijos ir šukavimo gaminiai naminiams gyvūnėliams, antkakliai, pasaitai, šunų būdos, paukščių narveliai, akvariumai, pakratai katėms ir pan. Nepriskiriama: arkliai ir poniai (09.1.4); veterinarijos paslaugos (09.2). 09.1.9. Poilsiui ir kultūrai skirtos įrangos ir papildomų reikmenų remontas (P) - Audiovizualinės įrangos, asmeninių kompiuterių, muzikos instrumentų, lėktuvų ir pramoginių laivų, žaidimų, žaislų ir sportui, medžioklei, žvejybai ir stovyklavimui skirtos įrangos remontas 09.2A. Poilsio ir kultūros paslaugos (P) - Paslaugos, kurias teikia: - kino teatrai, teatrai, operos, koncertų salės, muzikos salės, - sporto stadionai, dviračių takeliai, artiklių lenktynių takai ir pan., - muziejai, bibliotekos, meno galerijos, parodos, - istorijos paminklai, nacionaliniai parkai, zoologijos ir botanikos sodai, - garso ir šviesos vaidinimai, - cirkai, mugės ir parkai su atrakcionais, - karuselės, supynės ir kita vaikų žaidimų aikštelių įranga, - pinbolo stalai ir kiti suaugusiųjų žaidimai, išskyrus azartinius žaidimus, - slidinėjimo nuokalnės ir slidinėjimo keltuvai - Poilsiui ir kultūrai skirtos įrangos ir papildomų reikmenų, visų pirma televizorių, videokasečių, lėktuvų, laivų, arklių, slidinėjimo ir stovyklavimo įrangos nuoma - Įėjimo į plaukymo baseinus mokestis ir teniso kortų, skvošo kortų ir automatinių kėglių takų nuoma - Užklasinės individualios arba grupinės bridžo, šokių, muzikos, slidinėjimo, plaukimo ir kitų laisvalaikio užsiėmimų pamokos - Muzikantų, klounų, privačių pobūvių organizatorių paslaugos - Fotografų paslaugos, įskaitant ryškinimą, spausdinimą, didinimą ir portretinę fotografiją ir t. t. - Veterinarijos ir kitos paslaugos naminiams gyvūnėliams, įskaitant šukavimą ir gyvūnų viešbučius - Kalnų vedlių, kelionių vadovų ir pan. paslaugos Priskiriama: telekeltai ir lynų kelio vagonai slidinėjimo kurortuose arba poilsio centruose; televizijos ir radio laidų transliavimas, visų pirma televizijos tinklų licencijos mokesčiai ir abonentiniai mokesčiai; mokama televizija; specialios žaidimų avalynės, įskaitant boulingo batus, futbolo batelius, startukus, slidžių batus ir avalynę, prie kurios pritvirtinamos pačiūžos arba riedučiai, nuoma. Nepriskiriama: telekeltai ir lynų kelio vagonai ne slidinėjimo kurortuose arba poilsio centruose (07.3.5A); pasilinksminimus siūlantys barai (11.1.1); kompiuterių kursai, kalbos kursai, spausdinimo kursai ir pan. (10.A); loterijų, bukmekerių, totalizatorių, kazino ir kitų lošimo įstaigų, lošimo aparatų, bingo salių, nutrinamų bilietų, lažybų žirgų lenktynėse ir t. t. paslaugų mokesčiai (nenurodyti indekse). 09.3. Laikraščiai, knygos ir rašinės reikmenys (PIN, TN) - Knygos, įskaitant atlasus, žodynus, enciklopedijas ir vadovėlius - Laikraščiai, žurnalai ir kiti periodiniai leidiniai - Katalogai ir reklaminė medžiaga - Plakatai, atvirukai su sveikinimais ir vizitinės kortelės, atvirukai su kvietimais ir pranešimais, paprastieji pašto atvirukai arba atvirukai su paveikslėliais, kalendoriai - Kelių žemėlapiai, pasaulio žemėlapiai ir gaubliai - Laiškų bloknotai, vokai, buhalterijos knygos, užrašų knygelės, dienoraščiai ir t. t. - Rašikliai, pieštukai, parkeriai, šratinukai, flomasteriai, rašalas, rašalo trintukai, trintukai, drožtukai ir t. t. - Trafaretai, kalkinis popierius, rašomųjų mašinėlių juostos, paspaudės su dažais, korekcinis skystis ir t. t. - Skylamušiai, popieriaus rėžtuvai, popieriaus žirklės, kanceliariniai klijai ir lipnios juostos, segikliai ir sankabėlės, popieriaus spaustukai, smeigtukai ir pan. - Piešimo ir tapybos medžiagos, įskaitant drobę, popierių, kietą popierių, dažus, pieštukus, pastelinius dažus ir teptukus Priskiriama: vaikiškos iškarpų knygos ir albumai, mokymo medžiaga, įskaitant mokyklines knygas, pratybų sąsiuvinius, algoritmines liniuotes, kompasus, kampainius, matlankius, grifelines lenteles, kreidą ir penalus. Nepriskiriama: pašto ženklų albumai (09.1.5), iš anksto apmokėti pašto atvirukai ir aerogramos (8.1.1), kišeniniai kalkuliatoriai (09.1.3). 09.4. Atostogų išvykos (P) - Visos įeinančios išvykos ar ekskursijos, kuriose yra numatyta kelionė, maistas, apgyvendinimas, kelionių vadovai ir pan. Priskiriama: pusės dienos arba vienos dienos ekskursijos. Nepriskiriama: kelionės draudimas (nenurodytas indekse); namų ūkių sumokėti nuomos mokesčiai už atostogų metų užimtą būstą (04.1); nuomos mokesčiai už gyvenimą vasarvietėse ir poilsio centruose (11.2). 10.A. ŠVIETIMAS — paprastai už jį moka valstybių narių vartotojai (P) Apima švietimo paslaugas, už kurias paprastai moka valstybių narių vartotojai; valstybėse narėse identifikuojamas taip: - tarptautinės standartinės švietimo klasifikacijos (Isced) 9 lygis: dažniausia suaugusiems skirtos mokymo programos, kurioms nereikia jokių specialių išankstinių nurodymų, visų pirma profesinis mokymas ir kultūrinis švietimas. Priskiriama: kompiuterių kursai, kalbos kursai, spausdinimo kursai ir t. t. Nepriskiriama: švietimas, už kurį "valstybių narių vartotojai paprastai nemoka", kuris apima 0 ir 1 Isced lygius, t. y. vaikų darželį, pradinę mokyklą, įvairaus amžiaus vaikams skirtas raštingumo programas, 2 ir 3 Isced lygius, t. y. bendrą, profesinį arba techninį vidurinį mokymą, bei 5, 6 ir 7 Isced lygius, t. y. trečiojo lygio mokymą, universitetinį arba kitokį (nenurodytą indekse); poilsio, sporto arba turizmo veikla, kuri nėra organizuoti laipsniško mokymo kursai, pvz., nepriklausomų mokytojų rengiamos muzikos, sporto arba bridžo pamokos (09.2A); mokymo medžiaga (09.3); mokyklų, universitetų ir kitų mokslo įstaigų valgyklos (11.1.2); internatinių mokyklų, universitetų ir kitų švietimo įstaigų apgyvendinimo paslaugos (11.2). 11. VIEŠBUČIAI, KAVINĖS IR RESTORANAI 11.1. Paruošto valgio tiekimas 11.1.1. Restoranai ir kavinės (P) - Maisto tiekimo paslaugos (valgiai, gėrimai ir lengvi užkandžiai), kurias teikia kavinės, restoranai, bufetai, barai, arbatinės ir pan., įskaitant paslaugas, teikiamas: - vietose, kuriose teikiamos poilsio, kultūros ir sporto paslaugos, pvz., teatruose, kino teatruose, sporto stadionuose, plaukymo baseinuose, sporto kompleksuose, muziejuose, meno galerijose ir pan., - viešajame transporte (tarpmiestiniuose autobusuose, traukiniuose, laivuose, lėktuvuose), išskyrus atvejus, kai maisto kaina įtraukiama į bilieto kainą (pavyzdžiui, maistas lėktuve), - vietose, kuriose gėrimai tiekiami kartu su pasilinksminimais: kabaretuose, naktiniuose klubuose, šokių įstaigose, kuriose yra baras ir pan. - Taip pat įtraukiama: - produktų pardavimas tiesioginiam vartojimui, pvz. sumuštinių, dešrainių, ledų ir pan., - gatavo maisto pristatytojų ir maisto tiekėjų parduodami valgiai ir užkandžiai, pristatomi arba nepristatomi į kliento namus, - paruošti patiekalai išsinešimui, - vartojimui paruoštų produktų pardavimas iš prekybos automatų (sumuštiniai, užkandžiai, gaivieji gėrimai, kava ir t. t.) Priskiriama: arbatpinigiai. Nepriskiriama: įsigytas tabakas (02.2). 11.1.2. Valgyklos (P) Gamyklų valgyklų, biurų valgyklų ir mokyklų, universitetų ir kitų mokslo įstaigų valgyklų teikiamos maisto tiekimo paslaugos. Nepriskiriama: ligoninių pacientams tiekiamas maistas ir gėrimai (nenurodytas indekse). 11.2. Apgyvendinimo paslaugos (P) [5] - Viešbučių, pensionų, motelių ir užeigos namų apgyvendinimo paslaugos - Vasarviečių ir poilsio centrų, stovyklaviečių ir kempingų, jaunimo bendrabučių ir kalnų vasarnamių apgyvendinimo paslaugos - Internatinių mokyklų, universitetų ir kitų mokslo įstaigų apgyvendinimo paslaugos Priskiriama: arbatpinigiai, šveicoriai. Nepriskiriama: namų ūkių nuomos mokesčiai už užimamą kambarį viešbutyje ar pensione, kaip pagrindinę gyvenamąją vietą (04.1); namų ūkių nuomos mokesčiai už atostogų metų užimtą būstą (04.1); tokiose įstaigose teikiamos maisto tiekimo paslaugos, išskyrus pusryčius, kurie įeina į apgyvendinimo kainą (11.1.1); asmenų apgyvendinimas našlaičių prieglaudose, neįgaliesiems arba bendravimo problemų turintiems asmenims skirtuose namuose, jauniems darbuotojams arba imigrantams skirtuose viešbučiuose (nenurodyta indekse). 12. ĮVAIRIOS PREKĖS IR PASLAUGOS 12.1. Asmeninė priežiūra 12.1.1. Moterų ir vyrų kirpyklos ir asmens priežiūros įstaigos (P) - Moterų ir vyrų kirpyklų, grožio salonų, manikiūro, pirčių, saunų, soliariumų, nemedicininio masažo ir pan. paslaugos. 12.1.2. Asmens priežiūros prietaisai, reikmenys ir priemonės (TN) - Elektriniai prietaisai: elektrinės barzdaskutės ir mašinėlės plaukams kirpti, rankiniai ir dengti plaukų džiovintuvai, plaukų sukimo žnyplės ir šukavimo šukos, ultravioletinių spindulių lempos, vibratoriai, elektriniai dantų šepetėliai ir kiti elektriniai dantų higienos prietaisai ir t. t. - Neelektriniai prietaisai: neelektrinės barzdaskutės ir mašinėlės plaukams kirpti bei joms skirti peiliukai, žirklės, nagų dildelės, šukos, skutimosi šepetėliai, plakų šepečiai, dantų šepetėliai, nagų šepetėliai, plaukų smeigtukai, suktukai, asmeninės svarstykles ir svarstyklės kūdikiams sverti ir t. t. - Asmeninės higienos priemonės: tualetinis muilas, medicininis muilas, valymo aliejus ir pienelis, skutimosi putos, skutimosi kremas ir putos, dantų pasta ir pan. - Grožio gaminiai, kvepalai ir dezodorantai: lūpų dažai, nagų lakas, makiažo pagrindas ir makiažo valymo gaminiai (įskaitant pudrines, šepetėlius ir pudrinukus), plaukų lakas ir losjonai, gaminiai prieš ir po skutimosi, deginimosi saulėje gaminiai, plaukų šalinimo gaminiai, kvepalai ir tualetiniai vandenys, asmeniniai dezodorantai ir maudymosi gaminiai - Kiti gaminiai: tualetinis popierius, popierinės nosinės, popieriniai rankšluosčiai, sanitariniai rankšluosčiai, vata, kosmetiniai vatos pagaliukai, vienkartinės servetėlės kūdikiams valyti Priskiriama: tokių prietaisų remontas. Nepriskiriama: medžiaginės kūdikių servetėlės (03.1.2); medžiaginės nosinės (03.1.3). 12.2. Kiti, niekur kitur nepriskirti, asmeniniai daiktai (IN, PIN) - Brangakmeniai, juvelyriniai dirbiniai, drabužių juvelyriniai dirbiniai, rankogalių segtukai ir kaklaraiščių segtukai - Laikrodžiai, chronometrai, žadintuvai - Šių reikmenų remontas - Rūkantiesiems skirti gaminiai: pypkės, žiebtuvėliai, portsigarai ir t. t. - Kūdikiams skirti reikmenys: vaikiški vežimėliai, vaikiškos sulankstomos kėdutės ant ratelių, atlošiamos kėdutės, nešiojamos automobilinės lovytės ir lopšiai, nešynės (back-carries ir front-carriers), vaikiškos vadelės, saugos diržai ir t. t. - Kelioniniai reikmenys ir kiti asmeniniams daiktams susidėti skirti gaminiai: nedideli lagaminai, lagaminai, kelioniniai krepšiai, aplankai, kuprinės, rankinės, piniginės ir pan. - Kiti asmeniniai daiktai: akiniai nuo saulės, lazdelės ir bambukinės lazdelės, skėčiai, vėduoklės, pakabukai raktams ir t. t. - Laidotuvių reikmenys, pvz., urnos, karstai ir paminklai Priskiriama: kelioniniai žadintuvai; sieniniai termometrai ir barometrai. Nepriskiriama: papuošalai (05.1.1 arba 05.4); radijo laikrodžiai (09.1.1); kūdikiams skirti baldai (05.1.1); penalai (09.3.4); pirkinių krepšiai (05.2). 12.4A. Draudimas (P) [6] Draudimo paslaugų mokesčiai klasifikuojami pagal draudimo rūšis. Draudimo nuo įvairios rizikos paslaugų mokesčiai atskirai neklasifikuojami. Tokio draudimo, kai neįmanoma paslaugų mokesčių paskirstyti pagal įvairias rizikos rūšis, paslaugų mokesčiai turėtų būti klasifikuojami remiantis draudimo nuo pagrindinės rizikos kaina. 12.4.2A. Būsto draudimas: tai, kas jame yra (P) - Paslaugų mokesčiai, sumokėti nuosavas patalpas naudojančių savininkų ir nuomininkų už tas draudimo rūšis, kurias paprastai gauna nuomininkai, t. y. nuo gaisro, vagystės, vandens padarytos žalos ir t. t. Nepriskiriama: paslaugų mokesčiai, sumokėti nuosavas patalpas naudojančių savininkų už tas draudimo rūšis, nuo kurių paprastai draudžiami savininkai (tarpinis vartojimas). 12.4.4A. Transporto priemonių draudimas: automobiliai (P) - Asmeninių transporto priemonių draudimo paslaugų mokesčiai Nepriskiriama: kelionės draudimo ir bagažo draudimo paslaugų mokesčiai (nenurodyti indekse). 12.5A. Kitos, niekur kitur nepriskirtos, banko paslaugos (P) - Faktiniai mokesčiai už banko paslaugas - Mokesčiai už pašto skyrių ir taupomųjų bankų piniginius pavedimus ir kitas finansines paslaugas Nepriskiriama: palūkanų mokėjimai ir į sandorio vertę įeinantys mokesčiai. 12.6A. Kitos, niekur kitur nepriskirtos, paslaugos (P) - Mokesčiai už teisines paslaugas, įdarbinimo agentūrų ir kitų imami mokesčiai - Laidojimo biurų ir už kitas laidojimo paslaugas imami mokesčiai - Mokėjimas už turto tvarkytojų ir būsto agentų, varžytinių salės operacijų tvarkytojų ir kitų tarpininkų teikiamas paslaugas - Mokėjimas už fotokopijas ir kitokį dokumentų dauginimą - Mokesčiai už pasų, gimimo, santuokos ar mirties liudijimų išdavimą — pagal ESS 1995 susitarimus (4.79 dalies 5 išnaša) ir nacionalinių sąskaitų sistemą (8.54 dalis) tokie mokėjimai laikomi iš valstybės įsigytomis paslaugomis, kurias apima SVKI - Mokėjimas už žinutes ir skelbimus laikraštyje - Mokėjimas už grafologų, astrologų, privačių detektyvų, santuokos biurų ir vedybų patarėjų, raštininkų, kitų koncesijų (sėdimos vietos, tualetai, rūbinės) ir kt. paslaugas Nepriskiriama: pagal ESS 1995 susitarimus nepriskiriami mokesčiai ir rinkliavos už narystę profesinėse asociacijose, bažnyčiose, visuomeniniuose, kultūros, poilsio ir sporto klubuose (ESS 1995, 3.77.e dalis). [1] Daugeliui klasių priskiriamos arba prekės, arba paslaugos. Klasės, kuriose nurodomos prekės, žymimos (TN), (PIN) arba (IN), nurodant, kad jos atitinkamai yra "trumpalaikio naudojimo", "pusiau ilgalaikio naudojimo" arba "ilgalaikio naudojimo". (P) žymi klases, kuriose nurodomos "paslaugos". Kai kuriose klasėse nurodomos tiek prekės, tiek paslaugos, kadangi yra sunku jas suskirstyti į prekes ir paslaugas. Tokios klasės paprastai žymimos (P) ir laikoma, kad jose dominuoja paslaugos. (E) žymi "energiją", o (SG) — "sezoninius gaminius". [2] Sudarytos remiantis galutiniu COICOP klasifikatoriaus projektu, patvirtintu bendrame JT-ECE/OECD/Eurotato susitikime dėl nacionalinių sąskaitų, vykusiame Ženevoje 1996 m. balandžio 30-gegužės 3 dienomis. [3] "Vartotojai moka pagal suvartojimą": i) kai jie moka pagal skaitliuką apskaičiuotus mokesčius, ii) kai jie moka vienodo dydžio mokestį, kurį galima laikyti jų suvartotos paslaugos įvertinimu arba iii) kai jie moka prijungimo mokestį, leidžiantį suvartoti tam tikrą paslaugos kiekį; vartotojai nemoka pagal suvartojimą, jei paslauga yra finansuojama ne iš mokesčių. [4] Šios pozicijos svorį reikėtų pakoreguoti taip, kad būtų įtrauktas remontas, už kurį sumokama iš tiesioginių draudimo bendrovių išmokų (žr. taip pat 12.4A). [5] Apima visas įsigytas apgyvendinimo paslaugas, kurias galima įsigyti valstybės narės ekonominėje teritorijoje. [6] Šios pozicijos svoriai ir kainos turėtų būti nurodomi be išmokų. Vis dėlto, numatomų išmokų kainų indeksas gali būti naudojamas kaip grynųjų įmokų pasikeitimo pakaitinis rodiklis arba kaip įvertiniai duomenys. Kitose pozicijos svoriai turėtų būti koreguojami įtraukiant remontą, už kurį mokama iš tiesioginių draudimo bendrovių išmokų, pavyzdžiui, priežiūra ir remontas (07.2.3) bei nauji ir naudoti automobiliai (07.1.1). --------------------------------------------------